Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Mjere opreza

## Mjere opreza

Sigurnosno kopiranje unutarnje memorije i memorijske kartice
O datotekama baze podataka
Nemojte koristiti/pohranjivati fotoaparat na sljedećim mjestima
O nošenju fotoaparata
O radnim temperaturama okruženja
O kondenzaciji vlage
Funkcije ugrađene u ovaj fotoaparat
O kompatibilnosti slikovnih podataka
Napomene za reprodukciju videozapisa na drugim uređajima
Napomene o zaslonu i objektivu

### Sigurnosno kopiranje unutarnje memorije i memorijske kartice

Nemojte isključivati fotoaparat ni uklanjati bateriju ili memorijsku karticu dok je svjetlo pristupa podacima upaljeno. U suprotnom se podaci u unutarnjoj memoriji ili na memorijskoj kartici mogu oštetiti. Svakako napravite sigurnosnu kopiju svojih podataka kako biste ih zaštitili.

### O datotekama baze podataka

Ako u fotoaparat umetnete memorijsku karticu bez datoteke baze podataka i uključite napajanje, dio kapaciteta memorijske kartice koristi se za automatsku izradu datoteke baze podataka. Možda neko vrijeme nećete moći poduzimati nikakve druge radnje.

### Nemojte koristiti/pohranjivati fotoaparat na sljedećim mjestima

- Na ekstremno vrućem, hladnom ili vlažnom mjestu
  Na mjestima kao što je vozilo parkirano na suncu kućište fotoaparata može se deformirati što može prouzročiti neispravnosti u radu.

- Pod izravnom sunčevom svjetlošću ili u blizini izvora topline
  Tijelo fotoaparata može izgubiti boju ili se deformirati, a to može prouzročiti kvar.

- Mjestima izloženima jakim vibracijama

- Blizu jakih magnetskih polja

- Na pjeskovitim ili prašnjavim mjestima (DSC-TX100 / TX100V)
  Pazite da pijesak ili prašina ne uđu u fotoaparat. Ovo može prouzročiti neispravnosti u radu fotoaparata koje se u nekim slučajevima neće moći otkloniti.

### O nošenju fotoaparata

- Nemojte sjedati s fotoaparatom u stražnjem džepu hlača ili suknje jer time možete prouzročiti neispravnosti u radu ili oštećenje fotoaparata.

### O radnim temperaturama okruženja

- Snimanje na temperaturama izvan ovog intervala se ne preporučuje. Vaš fotoaparat predviđen je za korištenje u sljedećim temperaturnim rasponima:

- DSC-TX10: između –10°C i 40°C.

- DSC-TX100 / TX100V: između 0°C i 40°C.

### O kondenzaciji vlage

- Ako se fotoaparat prenese s hladnog na toplo mjesto, u unutrašnjosti ili na površini fotoaparata može se kondenzirati vlaga. Kondenzirana vlaga može prouzročiti neispravnosti u radu fotoaparata.

- Ako dođe do kondenzacije vlage, napravite sljedeće:

- Izvadite bateriju i memorijsku karticu te otvorite poklopac baterije / memorijske kartice, a zatim stavite fotoaparat na suho mjesto dok sva vlaga ne ispari. (DSC-TX10)

- Isključite fotoaparat i pričekajte oko sat vremena da vlaga ispari. (DSC-TX100 / TX100V)

Ako pokušate snimati dok je unutrašnjost objektiva zamagljena od vlage, slika koju snimite neće biti jasna.

### Funkcije ugrađene u ovaj fotoaparat

- U ovom priručniku opisane su sve funkcije kompatibilnih/nekompatibilnih uređaja s GPS funkcijom, kompatibilnih/nekompatibilnih uređaja s TransferJet funkcijom, 1080 60i-kompatibilnih uređaja i 1080 50i-kompatibilnih uređaja.

- Kako biste provjerili podržava li vaš fotoaparat GPS funkciju, provjerite naziv modela.

- GPS-kompatibilan uređaj: DSC-TX100V

- GPS-nekompatibilan uređaj: DSC-TX10 / TX100

- Kako biste provjerili podržava li vaš fotoaparat funkciju TransferJet function i je li 1080 60i-kompatibilan uređaj ili 1080 50i-kompatibilan uređaj, provjerite sljedeće oznake na donjoj strani fotoaparata.
  TransferJet-kompatibilan uređaj: (TransferJet)

- 1080 60i-kompatibilan uređaj: 60i

- 1080 50i-kompatibilan uređaj: 50i

- Kad ste u zrakoplovu postavite TransferJet na »isključeno« (off). Osim toga, uvijek poštujte sva pravila koja vrijede na mjestima na kojima koristite fotoaparat.

- 3D slike snimljene ovim fotoaparatom nemojte gledati dulje vrijeme na 3D zaslonima.

- Kad 3D slike snimljene ovim fotoaparatom gledate na 3D zaslonima, možda ćete osjetiti nelagodu kao što je napetost očiju, umor ili mučnina. Da biste spriječili ove simptome preporučujemo redovite odmore.
  Međutim, morate sami procijeniti duljinu i učestalost odmora koji su vam potrebni jer se razlikuju od osobe do osobe. Ako osjetite bilo kakvu nelagodu, prestanite gledati 3D slike dok se ne budete osjećali bolje te se po potrebi obratite svom liječniku. Također pogledajte upute za uporabu isporučene s uređajem ili softverom koji ste spojili ili koji koristite s ovim fotoaparatom.

Dječji je vid još u fazi razvoja (osobito kod djece mlađe od 6 godina). Prije nego što djeci dopustite gledanje 3D slika, obratite se pedijatru ili oftalmologu i pobrinite se da prilikom gledanja takvih slika poštuju gore navedene mjere opreza.

### O kompatibilnosti slikovnih podataka

- Fotoaparat je usklađen s DCF (Design rule for Camera File system) univerzalnim standardom koji je postavila organizacija JEITA (Japan Electronics and Information Technology Industries Association).

- Sony ne jamči da će fotoaparat reproducirati fotografije snimljene ili uređene pomoću druge opreme ili da će se slike snimljene fotoaparatom moći reproducirati na drugoj opremi.

### Napomene za reprodukciju videozapisa na drugim uređajima

- Ovaj fotoaparat koristi MPEG-4 AVC/H.264 High Profile za snimanje u AVCHD formatu. Videozapisi snimljeni u AVCHD formatu ovim fotoaparatom ne mogu se reproducirati sljedećim uređajima.

- Drugi uređaji kompatibilni s formatom AVCHD ne podržavaju značajku High Profile

- Uređaji koji nisu kompatibilni s formatom AVCHD

Ovaj fotoaparat također koristi MPEG-4 AVC/H.264 High Profile za snimanje u MP4 formatu. Stoga se videozapisi snimljeni u MP4 formatu ovim fotoaparatom ne mogu se reproducirati na uređajima koji ne podržavaju MPEG-4 AVC/H.264.

- Diskove s kvalitetom slike visoke razlučivosti (HD) možete reproducirati samo na uređajima za reprodukciju AVCHD formata. DVD reproduktor ili DVD snimač ne mogu reproducirati disk snimljen u kvaliteti visoke razlučivosti (HD) jer nisu usklađeni s formatom AVCHD. Osim toga, ako umetnete disk sa slikom visoke razlučivosti (HD) snimljen u AVCHD formatu u DVD reproduktor ili DVD snimač, možda nećete moći izvaditi disk.

### Napomene o zaslonu i objektivu

- Zaslon proizveden je tehnologijom najveće preciznosti tako da je ispravnost piksela iznad 99,99%. Međutim, na zaslonu se ipak može pojaviti nekoliko crnih ili svijetlih točaka (bijele, crvene, plave ili zelene boje). Ove točke su normalni rezultat proizvodnog postupka i ne utječu na kvalitetu snimka.

- Ako kapljice vode ili druge tekućine poprskaju zaslon, odmah ga obrišite mekom krpom. Ostavljanje zaslona vlažnim može utjecati na kvalitetu i uzrokovati kvar. (DSC-TX100 / TX100V)

- Izlaganje zaslona ili objektiva sunčevoj svjetlosti tijekom duljeg vremena može za posljedicu imati neispravan rad. Pazite na to prilikom odlaganja fotoaparata blizu prozora ili na otvorenom.

- Ne izlažite zaslon pritisku. Zaslon može biti bez boje i može doći do neispravnosti.

- Pri niskoj se temperaturi slike na zaslonu mogu »razmazati«. To nije kvar.

- Čuvajte objektiv od slučajnih udaraca i ne primjenjujte silu.

Natrag na vrh