Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > O ovom fotoaparatu > GPS (samo DSC-TX100V)

## GPS (samo DSC-TX100V)

Ovaj sustav omogućuje da locirate vašu točnu lokaciju na zemlji. GPS sateliti nalaze se u 6 orbita, 20.000 km iznad zemlje. GPS sustav se sastoji od 24 ili više GPS satelita. GPS prijamnik prima radio signale sa satelita te izračunava trenutnu lokaciju prijemnika na temelju orbitalnih podataka i vremena putovanja signala itd.
Utvrđivanje lokacije naziva se »triangulacija«. GPS prijemnik može utvrditi geografsku širinu i duljinu lokacije primanjem signala tri ili više satelita.

- Budući da se položaji GPS satelita stalno mijenjaju, možda će utvrđivanje lokacije dulje potrajati ili prijemnik možda neće uopće moći utvrditi lokaciju, ovisno o lokaciji i vremenu kad koristite fotoaparat.

- »GPS« je sustav za određivanje geografskog položaja triangulacijom radio signala s GPS satelita.
  Izbjegavajte uporabu fotoaparata na mjestima na kojima su radio signali blokirani ili se odbijaju, kao što je sjenovito mjesto okruženo zgradama ili stablima itd. Fotoaparat koristite u okruženjima s otvorenim nebom.

- Možda nećete moći snimiti podatke o lokaciji gdje radio signali s GPS satelita ne stižu do fotoaparata na sljedećim lokacijama ili situacijama:

- U tunelima, u zatvorenim prostorima ili u sjeni zgrada.

- Između visokih zgrada ili u uskim ulicama okruženim zgradama.

- Na podzemnim lokacijama, lokacijama okruženima gustim drvećem, ispod povišenog mosta ili na lokacijama gdje se stvaraju magnetska polja, kao što je slučaj u blizini visokonaponskih kabela.

- U blizini uređaja koji generiraju radio signale istog frekvencijskog pojasa kao i fotoaparat: u blizini mobitela frekvencijskog opsega 1,5 GHz itd.

#### O pogreškama triangulacije

- Ako se premjestite na drugu lokaciju odmah po uključivanju fotoaparata možda će trebati dulje vrijeme da fotoaparat započne s triangulacijom nego što bi trebalo da ste ostali na istom mjestu.

- Pogreška uzrokovana položajem GPS satelita
  Fotoaparat automatski triangulira vašu trenutnu lokaciju kad fotoaparat prima radio signale s 3 ili više GPS satelita. Pogreška triangulacije koju dopuštaju GPS sateliti je oko 10 m.
  Ovisno o uvjetima na lokaciji, pogreška triangulacije može biti veća. U tom slučaju vaša stvarna lokacija možda neće odgovarati lokaciji na mapi na temelju GPS podataka. U međuvremenu GPS satelitima upravlja Ministarstvo obrane Sjedinjenih Američkih Država, a stupanj točnosti može se namjerno mijenjati.

- Pogreška tijekom postupka triangulacije
  Fotoaparat prikuplja podatke o lokaciji otprilike redovito tijekom triangulacije. Postoji mala vremenska razlika između vremena prikupljanja podataka o lokaciji i vremena snimanja podataka o lokaciji na sliku, pa stoga stvarna lokacija snimanja možda neće točno odgovarati lokaciji na mapi na temelju GPS podataka.

#### O ograničenjima upotrebe funkcije GPS u zrakoplovu

- Tijekom polijetanja i slijetanja zrakoplova isključite fotoaparat što će od vas tražiti i obavijesti koje dobijete prije uzlijetanja.

- Ako ne želite snimati podatke, [Postavlj. GPS-a] se postavlja na [Isključeno].

#### O ostalim ograničenjima

- GPS koristite u skladu s propisima mjesta ili situacije.

#### O geografskom koordinatnom sustavu

- Koristi se »WGS-84« geografski koordinatni sustav.

Natrag na vrh